มีเลือดออกเหมือนแระจำเดือนค่ะ หลังจากไม่ได้ไปฉีดยาคุมชนิด1เดือนตามนัด5วันเพราะกะว่าจะหยุดฉีด ก่อนหน้านี้ประจำเดือนมาแล้วค่ะ แต่มาเป็นอีก เป็นอันตรายมั้ยคะ
สวัสดีค่ะ หากหลังจากที่ฉีดยาคุมกำเนิดชนิดที่ฉีดทุก 1 เดือนครบ 1 เดือนไปแล้ว และได้มีประจำเดือนมาไปแล้ว ก็แสดงว่าไม่ได้มีการตั้งครรภ์เกิดขึ้นค่ะ แต่หากไม่ได้ไปฉีดยาต่อ ฤทธิ์ในการป้องกันการตั้งครรภ์ก็จะหมดลงไป ส่วนการที่หลังจากนั้น 5 วัน ได้มีเลือดออกมา เลือดดังกล่าวอาจเกิดจากการทำงานผลิตฮอร์โมนของรังไข่ที่ผิดปกติจากการที่เพิ่งหยุดฉีดยาได้ แนะนำให้สังเกตอาการไปก่อน หากเลือดที่ออกมีปริมาณไม่มาก ออกเพียงไม่กี่วันแล้วหายไป ก็ไม่ได้อันตรายอะไร แต่หากเลือดที่ออกมีปริมาณมาก ออกต่อเนื่องนานเป็นสัปดาห์หรือหลายสัปดาห์ หรือมีอาการปวดท้องน้อยมาก ก็อาจเกิดจากสาเหตุอื่นๆ เช่น มีมดลูกอักเสบ มีเนื้องอกมดลูก มะเร็งเยื่อบุโพรงมดลูก มะเร็งปากมดลูก เป็นต้น ซึ่งในกรณนี้ ก็ควรไปพบแพทย์เพื่อหาสาเหตุค่ะ